B4-0172/96

Ψήφισμα σχετικά με τη δεύτερη περίοδο προγραμματισμού των ενισχύσεων στο πλαίσιο του Στόχου 2 (1997-1999)

Το Ευρωπαϊκό Κοινοβούλιο,

- έχοντας υπόψη των κώδικα συμπεριφοράς της 13ης Ιουλίου 1993, σχετικά με την εφαρμογή των διαρθρωτικών πολιτικών από την Επιτροπή ((ΕΕ C 255 της 20.09.1993, σελ. 19)),

- έχοντας υπόψη το γεγονός ότι το Ευρωπαϊκό Συμβούλιο της Μαδρίτης αναγνώρισε ότι η δημιουργία θέσεων απασχόλησης αποτελεί τον κύριο κοινωνικό, οικονομικό και πολιτικό στόχο της Ευρωπαϊκής Ένωσης,

- έχοντας υπόψη την ανακοίνωση της Επιτροπής με θέμα «Ο νέος περιφερειακός προγραμματισμός για τους στόχους 1 και 2 της κοινοτικής διαρθρωτικής πολιτικής: Σύνθεση των προσδοκωμένων και επιτυγχανομένων αποτελεσμάτων» (CΟΜ(95)0111),

Όσον αφορά την αποτίμηση της πρώτης περιόδου προγραμματισμού

1. εκφράζει τη λύπη του για τις σοβαρές καθυστερήσεις που σημειώθηκαν στην έγκριση και, ως εκ τούτου, στην εφαρμογή των προγραμμάτων του στόχου 2 για την περίοδο 1994-1996 και φρονεί ότι η αποφυγή παρόμοιων καθυστερήσεων στα προγράμματα για την περίοδο 1997-1999 αποτελεί απόλυτη προτεραιότητα[semigr ]

2. σημειώνει ότι, σύμφωνα με την αποτίμηση της Επιτροπής, κύριο χαρακτηριστικό της διαπραγμάτευσης των προτεραιοτήτων του στόχου 2 για την περίοδο 1994-96 και της εφαρμογής τους ήταν οι, σε γενικές γραμμές, καλές σχέσεις συνεργασίας μεταξύ της Επιτροπής και των κυβερνήσεων των κρατών μελών[semigr ]

3. παρατηρεί με ανησυχία ότι ορισμένα κράτη μέλη δεν έχουν εφαρμόσει πλήρως την εταιρική σχέση με τις περιφερειακές και τοπικές αρχές και τους κοινωνικούς εταίρους στην δημιουργία, τη διαπραγμάτευση και την εφαρμογή ενιαίων εγγράφων προγραμματισμού[semigr ]

4. παρατηρεί, επίσης, ότι στη συνολική προσέγγισή τους, οι περιφερειακοί εταίροι υποστήριξαν κατά προτεραιότητα τις παραγωγικές επενδύσεις και την ανάπτυξη του ανθρώπινου δυναμικού[semigr ]

5. παρατηρεί με ενδιαφέρον ότι, σύμφωνα με τις εκτιμήσεις των κρατών μελών, περίπου 650.000 θέσεις εργασίας θα δημιουργηθούν ή θα διατηρηθούν κατά την περίοδο 1994-1996 χάρη στις ενισχύσεις στο πλαίσιο του στόχου 2[semigr ] καλεί την Επιτροπή και τα κράτη μέλη να θεσπίσουν μια μέθοδο συγκριτικών προβλέψεων σχετικά με τον αντίκτυπο των επενδύσεων του στόχου 2 στην απασχόληση, προκειμένου να μπορούν να αποτιμηθούν με σαφήνεια οι πραγματικές συνέπειες στην μακροπρόθεσμη και νέα απασχόληση[semigr ]

6. επαναλαμβάνει, ως εκ τούτου, τη σημασία που έχουν οι ενισχύσεις στο πλαίσιο του στόχου 2 για την οικονομική και κοινωνική συνοχή[semigr ]

Όσον αφορά τη δεύτερη περίοδο προγραμματισμού 1997-1999

7. συνιστά να μην προβεί αυτή τη φορά η Επιτροπή, τόσο για πολιτικούς όσο για οικονομικούς λόγους, σε πρόταση για την αναθεώρηση του καταλόγου των επιλέξιμων περιοχών στο πλαίσιο του στόχου 2[semigr ]

8. σε περίπτωση που ένα κράτος μέλος επιλέξει να δεχθεί την πρόταση της Επιτροπής για περιορισμένη αναθεώρηση των επιλέξιμων περιφερειών του στόχου 2 ανταλλάσσοντας νέες περιοχές με υπάρχουσες επιλέξιμες περιοχές, το Κοινοβούλιο επιμένει ότι οι περιπτώσεις αυτές θα πρέπει να υποβληθούν σε προσεκτική εξέταση από την Επιτροπή, οι αλλαγές θα πρέπει να είναι ελάχιστες και κατ´ εξαίρεσιν, και οι αποφάσεις θα πρέπει να ληφθούν βάσει αντικειμενικών κριτηρίων που θα συμμορφούνται προς τον κανονισμό και θα απορρέουν από ενδεχόμενες, σημαντικές κοινωνικοοικονομικές εξελίξεις οι οποίες προέκυψαν εκ των υστέρων ή από προηγούμενες λανθασμένες αξιολογήσεις[semigr ]

9. εάν κάποιο κράτος μέλος επιλέξει να μην κάνει χρήση της δυνατότητας να ανταλλάξει επιλέξιμες περιφέρειες του στόχου 2, το Κοινοβούλιο ζητεί από την Επιτροπή να καταρτίσει δύο διαφορετικά χρονοδιαγράμματα, ένα για την υποβολή και έγκριση μεμονωμένων προτάσεων από τα κράτη μέλη που προτείνουν αλλαγές, και ένα δεύτερο για τα κράτη μέλη που επέλεξαν να διατηρήσουν τον τρέχοντα κατάλογο του Στόχου 2, προκειμένου να αποφευχθούν καθυστερήσεις για την περίοδο 1997-1999[semigr ]

10. φρονεί επίσης ότι η μακροπρόθεσμη αποτελεσματικότητα των ενισχύσεων εξαρτάται από την τήρηση μιας σχετικής συνέχειας[semigr ]

11. ζητεί από την Επιτροπή, προκειμένου να τηρηθεί το ενδεικτικό επίπεδο του 15% του πληθυσμού και μεριμνώντας για αποτελεσματικότητα, να καταβάλει προσπάθειες για να επικεντρωθούν περισσότερες ενισχύσεις στις περιοχές εντός των καθορισμένων περιφερειών που έχουν πληγεί περισσότερο από την ανεργία και τον κοινωνικό αποκλεισμό[semigr ]

12. ζητεί επίσης να συνδυασθεί η επανεξέταση αυτή με την θεματική κατάταξη των μέτρων τα οποία αναμένεται ότι θα έχουν σημαντικό αντίκτυπο στη δημιουργία μακροπρόθεσμης απασχόλησης[semigr ]

13. ζητεί από την Επιτροπή να καταργήσει το πρόγραμμα αντιμετώπισης των περιφερειακών προκλήσεων (regional chalenge scheme) σε περιοχές του Ηνωμένου Βασιλείου που είναι ενταγμένες στο Στόχο 2, δεδομένου ότι η διαχείριση του εν λόγω προγράμματος προϋποθέτει επί πλέον γραφειοκρατία και δεν επιφέρει προσθετική αξία στις περιφέρειες, καθώς και διότι τα προγράμματα επιλέγονται από κυβερνητικούς υπουργούς και όχι από περιφερειακούς και τοπικούς εταίρους[semigr ]

14. συνιστά για το θέμα αυτό στην Επιτροπή, στο πλαίσιο της προσοχής που θα επιδείξει για τις προτεραιότητες της περιφερειακής εταιρικής σχέσης, να δώσει περισσότερη βαρύτητα στα εξής θέματα παρέμβασης:

- ιδιαίτερη ενθάρρυνση της υποστήριξης των δυνάμεων δημιουργίας θέσεων απασχόλησης των ΜΜΕ, λαμβανομένης υπόψη της ικανότητάς τους να δημιουργούν ταχέως μόνιμες θέσεις απασχόλησης[semigr ]

- ενθάρρυνση της ανάπτυξης των τεχνολογιών της ενημέρωσης, καθώς και νέων επιχειρήσεων και νέων τεχνολογιών, παράγοντα μετατροπής της δραστηριότητας και ανταγωνιστικότητας[semigr ]

- ενθάρρυνση της δημιουργίας περιβαλλοντικών υπηρεσιών, που αποτελούν πηγή ανταγωνιστικών πλεονεκτημάτων και νέων θέσεων απασχόλησης, καθώς και κοινωνικών και πολιτιστικών υπηρεσιών[semigr ]

- ενίσχυση στις αστικές περιοχές που αντιμετωπίζουν μεγάλα προβλήματα αποκατάστασης υποβαθμισμένων βιομηχανικών χώρων, με στόχο τη δημιουργία νέων βιομηχανικών δραστηριοτήτων και υπηρεσιών[semigr ]

- αγώνας κατά του κοινωνικού αποκλεισμού και υπέρ μιας μεγαλύτερης ισότητας ευκαιριών μεταξύ ανδρών και γυναικών, κυρίως με την υποστήριξη της αρχικής και διαρκούς κατάρτισης[semigr ]

15. συνιστά, στις περιπτώσεις που το διοικητικό κόστος της διοργάνωσης των προγραμμάτων είναι δυσανάλογα υψηλό, να μειωθεί όσο το δυνατό περισσότερο.

16. τονίζει ότι οι προσπάθειες που καταβάλλει η Κοινότητα για την εφαρμογή των στόχων της ευρωπαϊκής περιφερειακής πολιτικής δεν θα πρέπει να αποβούν μάταιες κατά τη δεύτερη περίοδο προγραμματισμού λόγω της αποτυχίας ορισμένων κρατών μελών να εφαρμόσουν πλήρως την αρχή της προσθετικότητας[semigr ]

17. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις κυβερνήσεις των κρατών μελών.